държавите-членки на Общността, и регламентите на МААЕ за безопасното транспортиране на радиоактивните материали (IAEA Серия стандарти за безопасност TS-R-1/ST-1, преработени), с направените изменения и допълнения;д) всяко препредаване на материали, за които се прилагат разпоредбите на настоящия член, извън юрисдикциите на страните става единствено при спазване на условията на Насоки за предаване на ядрените материали, изложени в Документ на МААЕ INFCIRC/254/Rev.5/част 1 с направените изменения и допълнения.6. а) Страните улесняват търговията с ядрени материали между тях или между упълномощени лица или предприятия, създадени на съответните територии на страните, в общ интерес на производителите, промишлеността, свързана с ядрения горивен цикъл, комуналните услуги и потребителите.б) Одобряването и даването на разрешения, включително и издаването на импортни и експортни лицензи, както и одобряването и даването на разрешения или съгласия на трети страни във връзка с търговията, промишлената експлоатация или движението на ядрените материали на териториите на страните не се използва за ограничаване на търговията или възпрепятстване на търговските интереси на която и да е от страните в областта на използването на ядрената енергия за мирни цели както в международен план, така и вътре в страните. Компетентният орган разглежда заявленията за одобряване и даване на разрешения възможно най-бързо след подаването им и без да причинява необосновани разходи. За спазването на настоящата разпоредба се въвеждат необходимите административни разпоредби.в) Разпоредбите на настоящото споразумение не се използват за възпрепятстване на свободното движение на ядрения материал в рамките на територията на Общността.7. При временна отмяна или прекратяване на действието на настоящото споразумение по различни причини приложението на параграф 5 се запазва, ако под юрисдикцията на някоя от страните е останал ядрен материал, за който се прилагат нейните разпоредби, или докато се направи определение в съответствие с параграф 2 по-горе.ГЛАВА VДРУГИ ОБЛАСТИ ОТ ВЗАИМЕН ИНТЕРЕСЧлен 81. Страните могат да се договарят в рамките на техните компетенции за сътрудничество по други дейности в областта на ядрената енергия.2. За Общността дейностите следва да бъдат обхванати от програми за действие и да съответстват на условията, определени за нея, например в областта на безопасното транспортиране на ядрения материал, гаранциите или промишленото сътрудничество за подобряване на някои аспекти на безопасността на ядрените инсталации.3. Разпоредбите на член 6, параграф 4 са еднакво приложими.ГЛАВА VIОБЩИ РАЗПОРЕДБИЧлен 9Сътрудничеството по настоящото споразумение е в съответствие със законовите и подзаконовите актове, които са в сила в Общността и в Узбекистан, както и с международните споразумения, сключени от страните. За Общността приложимото законодателство включва Договора за Евратом и вторичното законодателство, произтичащо от него.Член 10Използването и разпространението на информация и права на интелектуална собственост, патенти и авторски права, свързани с дейностите по сътрудничеството съгласно настоящото споразумение, е в съответствие с приложенията, които съставляват неделима част от настоящото споразумение.Член 111. Страните ще провеждат редовно консултации в рамките на СПС, за да упражняват мониторинг на сътрудничеството по настоящото споразумение, освен ако не са предвидили специален консултативен механизъм.2. Споровете във връзка с прилагането или тълкуването на настоящото споразумение могат да се решават в съответствие с член 90 от СПС.Член 121. Споразумението влиза в сила на датата, определена от страните чрез размяна на дипломатически ноти за влизането